o
Christinan lapsuus oli onneton.
Hän joutui kokemaan henkistä ja fyysistä väkivaltaa.
Christina odotti häiden muuttavan elämänsä paremmaksi.
Hän oli kuitenkin vain vaihtanut hyttiä uppoavassa laivassa.
Kasvoin hyvin haastavassa ympäristössä.
Minulle huudettiin ja minua lyötiin usein.
Huoneeni ovea saatettiin alkaa hakata koska tahansa.
En oppinut arvostamaan itseäni, ja itsetuntoni oli nollassa.
Christina menestyi koulussa, joten hänen isänsä vaati häntä
opiskelemaan lääkäriksi. Christinan opinnoissa tapaama mies ei ollut
kuitenkaan vanhempien mieleen.
Halusin mennä naimisiin, mutta vanhempani vastustivat aikeita.
He olivatkin oikeassa.
Tämä aiheutti paljon riitaa perheidemme kesken.
Sulhasen äiti vei Christinan rukouskokoukseen,
ja Christina tuli uskoon.
Tunsin todellista rauhaa ensimmäistä kertaa elämässäni.
Tiesin, että Jeesus on todellinen.
Christinan usko antoi hänelle lohtua, mutta uusi avioliitto
oli myrskyisä.
Mieheni oli hyvin kontrolloiva. Olin niin tottunut olemaan muiden
hallittavana, etten tiennyt, mitä Jeesuksen tuoma vapaus oli.
Aivan kuin olisin vain vaihtanut hyttiä uppoavassa laivassa.
Christina menestyi lääkärinä.
Kymmenen avioliittovuoden jälkeen hän sai kuitenkin tietää miehensä
pettäneen häntä. Hän myös huomasi ongelmia miehensä työtavoissa.
Yhtäkkiä postissa alkoi tulla satojen tuhansien dollarien
arvoisia luottokorttilaskuja.
Miehen laittomat liiketoimet huolestuttivat Christinaa niin,
että hän haki avioeroa ja alkoi työskennellä toisessa osavaltiossa.
Heti työt aloitettuani minulla todettiin kohdunkaulan syöpä.
Sen oli aiheuttanut virus, jonka mieheni oli saanut prostituoidulta.
Minulla todettiin myös leikkausta vaativa endometrioosi ja punahukka,
joiden myötä aloin kärsiä rintakivuista ja lihasheikkoudesta.
Christina ehti olla työelämässä vain kymmenen vuotta ennen
työkyvyttömyyseläkkeelle jäämistä.
Hän alkoi huutaa Jumalaa avukseen.
Muistan ajatelleeni, että käyn läpi Jobin koettelemuksia.
Muistutin Herraa Jeremian kirjan jakeesta 29:11, jossa hän lupaa
meille, että hänellä on meille hyviä suunnitelmia.
Aloin opetella ulkoa Raamatun jakeita ja käydä kirkossa useammin.
Aloin katsoa kristillistä TV:tä niin paljon, kuin pystyin.
Hiljalleen Jumala alkoi uudistaa elämääni.
Verotoimisto totesi Christinan viattomaksi osapuoleksi,
ja hänet vapautettiin luottokorttiveloista.
Hän sai myös hoitoa syöpäänsä ja endometrioosiin.
Punahukka vaivasi häntä silti.
Sisälläni velloi paljon vihaa ja kipua,
joten kävin kristillisessä terapiassa viiden vuoden ajan.
Aloin ymmärtää, että minun oli selvitettävä välini äitini kanssa.
Päätin soittaa hänelle ja pyytää hänen anteeksiantoaan.
Herra oli kuitenkin jo tehnyt työtä äitinikin sydämessä.
Saimme molemmat parantua sen puhelun aikana.
Pyysimme toisiltamme anteeksi.
Samalla hetkellä kaikki punahukan oireet katosivat,
eikä minun tarvinnut enää käyttää kipulääkkeitäni.
Christina löysi uuden miehen ja elää nyt unelmiensa avioliitossa.
Hän on elänyt terveenä jo 10 vuotta, ja työskentelee puhujana
ja kirjailijana.
1. Moos. 50:20 mukaan Jumala voi kääntää vihollisen pahat aikeet
hyväksi, jotta monet voisivat pelastua.
Minä olen elävä todiste siitä, kuinka Kristuksen voima uudistaa.
Haluan kertoa tarinani särkyneille ihmisille, jotka saattavat olla
fyysisesti, emotionaalisesti tai taloudellisesti rikki.
Jos Jumala teki tämän minulle, mitä hän voikaan tehdä sinulle?
Siinäpä oli mahtava todistus.
Jeesus selitti, mikä avain aukaisee oven ihmeisiin,
ja mikä myös voi lukita oven parantumiselta.
Jeesus sanoi, että jos teillä on mitään toisianne vastaan,
antakaa se anteeksi, että taivaallinen isä antaa myös teille
anteeksi.
Jotta voimme saada kokea näkymättömän valtakunnan voimaa,
meidän on synnyttävä uudelleen.
Silloin olemme saaneet anteeksi syntimme.
Emme kuitenkaan saa kokea tätä ihmeitätekevää voimaa,
jos kieltäydymme antamasta muille anteeksi.
Silloin Jumalan voima ei pääse virtaamaan elämäämme.
Haluamme nyt rukoilla katsojien ongelmien puolesta.
Saimme nämä viestit pari päivää sitten.
Lucille kirjoittaa Alabamasta ja kertoo rinnassaan olevasta
kivuliaasta kasvaimesta.
Hän kuuli Terryn saavan tiedon sanan, ja silloin kasvain katosi.
Erica kirjoittaa Havaijilta ja kertoo kipeistä äänihuulistaan.
Hän lauloi seurakunnan ylistysryhmässä,
mikä pahensi tilannetta.
Sitten hän kuuli Terryn saavan tiedon sanan, ja hän parani.
Oscar kertoo kivuliaista rakkuloista,
joita hänellä oli kielessään.
Hän kuuli Patin saavan tiedon sanan möykkyisestä kielestä,
ja Oscar parantui rakkuloistaan.
Jackson kertoo, kuinka hänellä todettiin 4-vuotiaana
keuhkosairaus. Hän joutui ottamaan hengityshoitoja
kahdesti päivässä.
Jackson parani, kun Pat sai tiedon sanan.
Lääkäri jopa perui kaikki hänen hoitonsa.
Jos rukoillessasi muistat vihastuneesi johonkin läheiseesi,
olkoon se sitten perheenjäsen tai työkaveri,
olitpa sitten oikeassa tai väärässä,
sinun on annettava heille anteeksi.
Nyt rukoilemme yhdessä. Luota Jumalaan kanssamme.
Mikään ei ole mahdotonta.
Kiitos, isä, Jeesuksen parantavasta voimasta.
Kiitos sanastasi, joka vapauttaa ihmisiä.
Kiitos, että saamme sanastasi oppia elämään vanhurskasta elämää.
Herra, rukoilemme katsojiemme puolesta.
Kiitos Jeesus.
Yhdellä katsojistamme on tulehdus keuhkoissa.
Tila muistuttaa papukaijakuumetta.
Jumala parantaa sen juuri nyt. Älä kuitenkaan enää hoida papukaijoja,
koska ne ovat aiheuttaneet tämän taudin.
Yhdellä katsojallamme on jodia elimistössään.
Jumala parantaa elimistösi.
Tämä saattaa liittyä Terryn kuvailemaan sairauteen.
Kyseessä saattaa olla suurentunut kilpirauhanen,
joka johtuu jodin puutteesta. Jeesuksen nimessä, se kutistuu.
Laita kätesi kilpirauhasen ylle ja usko, Jeesuksen nimessä.
Jollakin toisella on ollut vuosia verenkiertohäiriö.
Jumala vapauttaa sinut siitä.
Eräällä katsojalla on virtsatieinfektio.
Infektio lähtee nyt ja saatat tuntea polttavaa tunnetta.
Jeesus, kosketa.
Aamen.
Kiitä Jumalaa, missä ikinä oletkin.
Jos haluaisit lisää esirukousta, soita palvelunumeroomme.
Pidämme siitä, kun katsojamme kertovat meille rukousvastauksista.
Seuraavaksi vastaamme katsojien kysymyksiin. Suzi kirjoittaa:
"Jos huomautan työkaverilleni tämän huonosta asenteesta, hän sanoo:
Älkää tuomitko, ettei teitäkin tuomittaisi.
Tarkoittaako tämä, ettei toisten tekemisiin saa puuttua?"
Kiusaukset koettelevat jokaista avioliittoa.
Joskus näyttää siltä, ettei ulospääsyä ole.
Minkä Jumala on yhdistänyt, sitä älköön ihminen erottako.
Soita tai kirjoita meille tänään, niin saat elinikäisiä vastauksia.
Meistä on kiva kuulla katsojistamme.
Nyt vastaamme lähettämiinne kysymyksiin.
Suzi kysyy: "Jos huomautan työkaverilleni tämän asenteesta,
hän sanoo: Älkää tuomitko, ettei teitäkin tuomittaisi.
Eikö toisten tekemisiin saisi puuttua?"
Ei tämä sitä tarkoita. Työkaverisi käyttää tuota jaetta väärin.
Raamattu myös sanoo, että hedelmistään puu tunnetaan.
Ei tarvitse olla tuomari erottaakseen
huonon hedelmän hyvästä.
Jos joku tekee syntiä, on hänelle puhuttava asiasta.
Ehkä on hyvä ottaa joku kolmas henkilö mukaan.
Voit sanoa työkaverillesi, että hän vahingoittaa itseään ja muita.
Mielestäni sinun olisi puututtava siihen.
John kysyy: "Jeesus kutsui itseään ihmisen pojaksi.
Tiesikö hän olevansa Jumalan poika?"
Kyllä hän sen tiesi, mutta hänen oli samaistuttava ihmisiin.
Hän käytti tuota nimeä osoittaakseen,
että oli sekä 100% ihminen, että 100% Jumala.
Tämä on osa Jeesuksen arvoitusta.
Hän oli todella ihminen. Hän oli väsynyt, nälkäinen ja tunsi kipua.
Raamatun mukaan hän koki meidän raihnaisuutemme.
Hän tiesi, kuka oli. Jumala puhui hänelle kasteen yhteydessä
ja sanoi, että tämä on minun rakas poikani.
Hän tiesi, kuka oli.
Seuraavaksi Shawnan kysymys:
"Päivän aikana juttelen Jumalalle, mutta tahdon viettää aikaa myös
rukouksessa polvillani. Siskoni ei rukoile polvillaan.
Mitä Raamattu tästä sanoo?"
Puhutaan ylistämisestä ja kumartumisesta kuninkaan eteen.
Usein Raamatun henkilöt myös ylistivät seisten.
En usko ruumiin asennon olevan yhtä tärkeä, kuin sydämen asenne.
Nöyrtyykö sydämesi Jumalan edessä?
Polvistuminen symboloi nöyrtymistä.
En kuitenkaan usko sen olevan välttämätöntä.
Voit toki tehdäkin niin, jos tunnet sen tarpeelliseksi.
Janen kysymys: "Serkkuni harrastaa okkultismia ja hänen seurassaan
tunnen oloni henkisesti rasittuneeksi.
Hän on raskaana, ja minun olisi osallistuttava hänen juhliinsa.
Kuinka minun tulisi suhtautua tällaiseen perheenjäseneen?"
Sinun tulee sitoa tuo demonihenki rukouksessa.
En ole varma, menisinkö itse juhliin.
Valinta on kuitenkin sinun.
Ei meillä ole mitään tekemistä okkultismin harrastajien kanssa.
Halu vapauttaa serkkusi kahleista olisi ainut syy osallistua juhlaan.
Ehkä vauva-aiheinen juhla ei ole oikea paikka alkaa
nuhdella demoneja.
Esther kirjoittaa:
"Jumalan ajoitus hämmentää minua. Joskus rukous odottaa vastaustaan
pitkään. Kuinka voin välttyä turhautumiselta?"
En usko, että sinun on turhauduttava.
Luota Herraan, niin et turhaudu. Lue Danielin kirjaa.
Kun Daniel alkoi rukoilla, lähetti Jumala arkkienkeli Mikaelin apuun.
Matkalla Mikaelin oli kuitenkin taisteltava Persian ruhtinaan
kanssa, joka oli ensin voitettava.
Rukousvastaus lähti matkaan heti, kun Daniel alkoi rukoilla.
Silti vastaus vei 21 päivää, koska matkalla piti vielä taistella.
Joku rukoili yhden henkilön pelastumista 50 vuotta.
Se henkilö pelastui vasta esirukoilijansa kuoleman jälkeen.
Jumalalla on oma ajoituksensa. Usko vain siihen.
Jumala kuulee ja vastaa. Luota häneen, äläkä turhaudu.
Päätös on Jumalan. - Jumalan ajoitus on aina oikea.
Hänen ajoituksensa on täydellinen. Aurinkokin nousee aina ajallaan.
Seuraavaksi kuulemme narkomaanista,
joka joutui valitsemaan perheensä ja huumeiden välillä.
Annoin lapseni äidilleni ja kävelin pois. Halusin tuhota itseni.
Pian saat kuulla, kuinka tämä äiti sai lapsensa takaisin.
Viisas kuningas Salomo sanoi, että liika opiskelu
väsyttää ruumiin.
Ehkä kannattaa keskittyä Raamattuun, koska ilman sitä
kukaan meistä ei pärjää. Jeesus sanoi:
"Tulkaa minun tyköni, kaikki työtätekeväiset ja raskautetut,
niin minä annan teille levon."
Ivan on elänyt suurimman osan elämäänsä kaduilla.
Hän on viettänyt aikaa myös vieroitushoidossa ja vankiloissa.
Kun hän joutui rikoksistaan oikeuteen, hän pääsikin vapaaksi.
Kuinka ihmisestä tulee prostituoitu?
Ei kukaan herää aamulla ja päätä ryhtyä siihen ammattiin.
Ei kukaan
Ivan ei koskaan suunnitellut prostituoiduksi ryhtymistä.
Hyväksikäytön kierre ajoi hänet kuitenkin itsetuhon polulle.
Isoisä käytti häntä lapsena hyväksi.
Äitini, tätini, siskoni ja minä koimme kaikki saman.
Kun Ivan oli 11-vuotias, eräs tuttu raiskasi hänet.
Minulla oli ylläni haalarit. Hän repi siitä napit irti.
Teini-ikäisenä hän alkoi juoda kipuunsa.
Kävimme juhlissa ja joimme, kunnes oksensimme.
En halunnut pelätä enkä tiedostaa, etten ollut missään turvassa.
Pian Ivan jäi luokalta ja alkoi viettää päivänsä juoden ja
polttaen pilveä. Sessiot päättyivät pyörtymiseen.
Lopulta Ivan tuli raskaaksi ja meni naimisiin.
Pariskunta sai toisenkin lapsen, mutta mikään ei voinut lievittää
Ivanin lapsuudessa kokemaa tuskaa. Sitten Ivan kokeili amfetamiinia.
Aine piti minut hereillä päiviä.
Se oli kauheaa, mutta ainakaan minun ei tarvinnut enää pyörtyillä.
Hän alkoi myydä huumeita.
Käytin huumetta suuria määriä. Ajattelin että jos itse myyn sitä,
voin käyttää sitä huoletta ilmaiseksi.
Amfetamiini työnsi minut laidan yli.
Ivan alkoi käyttää perheen vuokrarahoja huumeiden ostoon.
Meistä tuli koditon perhe. En voinut jatkaa huumeiden käyttöä
ja maksaa samalla vuokraa.
Perhe muutti leirintäalueelle, jossa Ivanin lapsuudenmuistot
alkoivat vainota häntä.
Lapseni joutuivat seksuaalisen hyväksikäytön kohteiksi.
En huolehtinut heistä.
Ivanin aviomies halusi tarjota perheelleen paremman elämän
ja lähti armeijaan.
Ivan vuokrasi heille huoneen ja alkoi käyttää kokaiinia.
Lopulta hänet pidätettiin kokaiinin hallussapidosta.
Hän vei lapset äitinsä luo tietäen, ettei kykenisi huolehtimaan heistä.
Vein lapset äitini luokse ja kävelin pois.
Sitten yritin tuhota itseni.
Pian Greg palasi armeijasta ja sai lapset takaisin.
Ivan kävi vieroitushoidossa ja palasi perheensä luo.
Pian hän kuitenkin palasi entiseen elämäntyyliinsä.
Yhtenä aamuna häneltä pyydettiin kadulla seksiä.
Hän tarvitsi rahaa, joten hän nousi autoon.
Kaikki kävi hyvin nopeasti. Hän antoi rahat ja lähti.
Aloin harjoittaa prostituutiota, kun vielä asuin perheeni kanssa.
Pian hänet pidätettiin uudelleen.
Tällä kertaa aviomies antoi hänelle uhkavaatimuksen: perhe tai huumeet.
Hän valitsi huumeet, joten Greg lähti lapsien kanssa.
Seuraavat pari vuotta Ivan asui ja työskenteli kaduilla.
Pian hän rakastui, ja oli vähän aikaa onnellinen.
Aloin pitää itsestäni uudelleen.
Mies käytti kaikki rahansa kokaiiniin, ja pian Ivan oli taas
yksin kadulla.
Hän oli koditon, raskaana ja kantoi hepatitis C -virusta.
Yhtenä päivänä hän istuskeli kadunkulmassa ja tapasi Jumalan.
Tiesin, että jotain tapahtuu. Yhtäkkiä tunsin jumalanpelkoa.
Olin tuhonnut niin monen ihmisen elämän.
Aloin itkeä Jumalalle sitä, kuinka huono ihminen olenkaan.
Pyysin häntä auttamaan minua.
Ivan antoi elämänsä Herralle ja vapautui heti huumausaineista.
Hän muutti kristilliseen kriisiraskauskeskukseen
ja alkoi opiskella Raamattua.
Ivanin äiti näki muutoksen tyttäressään ja kutsui hänet
perheen joulujuhlaan.
Ivan näki lapsensa ensimmäistä kertaa neljään vuoteen.
Tunsin itseni niin nöyräksi. Pelkäsin, että pilaan taas jotain.
Yhtäkkiä minulla oli ymmärrys siitä, kuinka pahasti osaisin
heitä loukata.
Myös Greg oli tullut uskoon ja alkanut rukoilla vaimonsa puolesta.
Gregin äiti yritti vakuuttaa hänelle, että olin mennyttä.
Greg vastasi siihen, että hän palvelee suurta Jumalaa,
joka voi tuoda minut takaisin.
Hän rukoili puolestani neljän vuoden ajan.
Hän ei edes tapaillut muita naisia.
Ivan pääsi takaisin perheensä luo, mutta taisteluja oli vielä edessä.
Olin tehnyt törkeitä rikoksia ja käyttänyt peitenimiä. Olin pulassa.
Hän päätti kohdata tekonsa ja ilmoittautua poliisille.
Oikeudenkäynnin aikana Ivan tunnusti kaikki rikoksensa.
Tuomarin veli oli myös toipunut huumeriippuvuudestaan.
Hän sanoi minulle, että veljensä takia hän haluaa minun olevan
vapaa ja aloittavan elämäni alusta.
Hän hylkäsi kaikki syytteet.
Ivan ja Greg muuttivat Marylandiin ja saivat vielä yhden lapsen.
Ainoastaan Jumala voi täyttää sen tyhjiön, joka meissä kaipaa häntä.
Kun löysin rauhan, elämästäni tuli täydellistä.
Synti on kamalaa, eikö olekin?
Se vie meidät pidemmälle, kuin olisimme suunnitelleet mennä,
maksaa enemmän, kuin olisimme valmiita maksamaan, ja pitää meistä
kiinni kauemmin, kuin olisimme halunneet.
Ivan oli lähellä menettää kaiken, mitä hän piti rakkaana.
C.S. Lewis kutsuu Pyhää Henkeä taivaan ajokoiraksi.
Olemme hengellisesti orpoja, kunnes löydämme taivaallisen isämme.
Raamattu lupaa meille, ettei Jumala jätä meitä orvoiksi.
Jumala tuli Ivanin luokse. Pyhä Henki saattoi hänet synnintuntoon.
Ivan vain istuskeli jalkakäytävällä yksinään.
Silloin Jumala kutsui häntä kotiin.
Jumala lupasi antaa hänelle anteeksi ja antaa hänelle
uuden alun.
Kuinka hyvin tuo tuomari symboloikaan Jumalan ehdotonta
armoa ja anteeksiantoa.
Mitä Jeesus sanoikaan syntiselle naiselle?
Hän sanoi: "Mene, sinun syntisi ovat anteeksi annetut.
Mene, äläkä enää syntiä tee."
Ivan sai vapauden ja uuden alun.
Kukaan muu ei voi antaa uutta alkua samalla tavoin, kuin Jumala itse.
Siksi Jeesus kuoli puolestamme. Hän peitti syntimme ja maksoi hinnan.
Hän lunasti meidän sielumme omien valintojemme tuhosta.
Jumala sanoo sinulle tänään, että voit valita elämän.
Valitse elämä. Valinta on sinun.
Sinun tarvitsee vain pyytää häntä.
Sano Jeesukselle, että tarvitset häntä.
Rukoilisitko kanssani nyt?
Isä, haluan tuntea sinut. Jeesus, haluan ottaa vastaan tarjoamasi
anteeksiannon. Tule pelastajakseni ja elämäni Herraksi.
Pyhä Henki, täytä minut, niinkuin täytit Ivaninkin.
Avaa ymmärrykseni silmät. Haluan rakastaa sinua ja elää sinulle.
Näytä minulle, kuinka voin alkaa alusta. Opeta minulle tiesi.
Pyydän tätä Jeesuksen nimessä, aamen.
Lopuksi Psalmin 120 ensimmäinen jae:
"Ahdistuksessani minä huudan Herraa, ja hän vastaa minulle."
Seison sydämesi ovella ja kolkutan.
Tulen jokaisen miehen, naisen ja lapsen luo.
Tahdon vain tuntea sinut. Ja tahdon sinun tuntevan minut.
Joku kolkuttaa sydämesi ovea.
Hän on Jeesus Kristus. Kutsutko hänet sisään?
Soita tai kirjoita meille tänään.
Kun haluat jutella sinusta välittävän ihmisen kanssa,
soita esirukoilijoillemme omassa maassasi.
Suomennos: Hanna Tischer